Lav et referat af nedenstående tekst:

Tekst:
Opdateret 15.50 En 35-årig mand og en 21-årig kvinde er blevet varetægtsfængslet i fire uger for manddrab begået mod en 45-årig mand i en lejlighed i Aalborg. Begge nægter sig skyldige i anklagerne. Det fremgik, efter sigtelsen mod de to blev læst ved et grundlovsforhør ved Retten i Aalborg i dag klokken 13. De to er sigtet for, i et tidsrum mellem natten til fredag 30. april og til de søndag aften ved 21-tiden blev anholdt, at have forvoldt den 35-åriges død ved enten kvælning, stump vold eller stik. Efter sigtelsen blev læst op, og de to sigtede nægtede sig skyldige, blev dørene til grundlovsforhøret lukket. Den 45-årige mand, der siden i fredags den 30. april, har været savnet af sine pårørende, er fundet afgået ved døden på Ørstedsvej i Aalborg. Det oplyser lederen af efterforskningen hos Nordjyllands Politi, politikommissær Carsten Straszek i en pressemeddelelse. VIDEO: Formodede gerningsmænd anholdt - Der er tale om et kærestepar. Der er en løs relation mellem dem og den dræbte. Det er ikke en tilfældig, der er blevet slået ihjel, siger politikommissær Carsten Straszek til TV 2. Han vil ikke uddybe relationen nærmere, eller afsløre, hvorvidt nogen af de tre parter i forvejen er kendt af politiet. Men Carsten Straszek fortæller, at både den dræbte og de to anholdte er danske statsborgere, og at de alle tre har tilknytning til Aalborg. Den afdøde person er fundet død i en lejlighed på Ørstedsvej i det centrale Aalborg, og politiet er i øjeblikket til stede på og omkring adressen i forbindelse med efterforskningen af sagen og for at foretage gerningsstedsundersøgelse. - Vi efterforsker sagen som en drabssag – og det betyder, at vi foretager en række tekniske undersøgelser på adressen, ligesom afdøde skal retsmedicinsk undersøges, siger Carsten Straszek, der tilføjer, at politiet herudover her en række andre efterforskningskridt foran sig, blandt andet skal der foretages yderligere afhøringer af de anholdte og andre personer, ligesom der skal foretages forhøringer i området. Politiet kan af hensyn til efterforskningsarbejdet ikke udtale sig yderligere om sagen. VIDEO: Her blev den 45-årige fundet død

Referat:
Nordjyllands Politi har anholdt en mand og kvinde, der er sigtet for drab mod en 45-årig mand i Aalborg. De er indtil videre varetægtsfængslet i fire uger.